যখন অণুজীবরা আমাদের মারছে না তখন ওদের সম্পর্কে আমরা সচরাচর অন্যমনষ্ক থাকি। তাই বাহক ও জীবাণু, নায়ক ও খলনায়ক, আমরা ও তারা এরকম বয়ান তৈরি করি। যারা রোগ তৈরি করে তারা আমাদের ব্যবহার করার মাধ্যমে বংশবৃদ্ধি করে বেঁচে থাকে। তাই নতুন নতুন পদ্ধতিতে তাদেরকে প্রতিরোধ করার দরকার হয়। এজন্যে আমরা গবেষণা করি যে তারা কিভাবে আমাদের রোগ-প্রতিরোধ ব্যবস্থাকে বোকা বানিয়ে বিবর্তিত হয়, কিংবা কিভাবে তারা খুব সহজে এক ব্যক্তি থেকে অন্য ব্যক্তিতে ছড়িয়ে যায়। যেসব জিন তাদের রোগ তৈরিতে সাহায্য করে সেসব জিনকে সনাক্ত করে আমরা উগ্র-বৈশিষ্ট্য (virulence factor) হিসেবে চিহ্নিত করি। তাদের পৃথিবীতে আমরা নিজেদেরকে কেন্দ্রে রাখি। আমরা পুরো বিষয়টিই নিজেদের দৃষ্টিকোণ থেকে ব্যাখ্যা করি।